Το (ανοιχτό δημόσια) Facebook του Αποστολου Μαντή έγινε θέμα τις τελευταίες ώρες, όταν κάποιος πρόσεξε ότι διάφορα απ' τα status του ήταν ... χμ, ας πούμε υπερβολικά. Έγινε μεγάλο θέμα, κατηγορήθηκε για bullying κλπ.

Ως γνήσιος παθιασμένος Έλληνας Facebookόβιος, o κύριος Μαντής κατηγορεί με κάθε τρόπο κάθε αντίπαλο (ειδικά όσους έχουν πει άσχημα λόγια για τη γυναίκα του, βλέπε Ποτάμι, Πανούσης, δημοσιογράφοι - ή ακόμα κι αυτούς που δεν την υποστήριξαν όσο έπρεπε, βλέπε Φίλης).

Το ότι αποκαλεί βουλευτές (άντρες και γυναίκες) με θηλυκό όνομα -"Ποταμίσιες" - για να τους υποτιμήσει, ίσως θα πρέπει να το τσεκάρει με τη Ζωή για την πιθανότητα σεξισμού...

Κατά τα άλλα, αν κάποιος είναι φίλος ή υποστηρικτής της γυναίκας του, βλέπε Ραχήλ Μακρή, απολαμβάνει συχνή θετική δημοσιότητα. Προτιμά να αναδημοσιεύει τα καταγγελτικά, σκληρά άρθρα, ενώ συχνά μοιράζεται και διάφορες νηφάλιες σκέψεις άλλων, ενίοτε και με σεξουαλικά υπονοούμενα, έτσι για τον εξευτελισμό.

Ποτέ πριν δεν είχαμε την ευκαιρία να μπούμε στο μυαλό του συζύγου της Ζωής Κωνσταντοπούλου, ενός άντρα που έχει συζητηθεί πολύ και χλευαστεί ακόμα περισσότερο από ανθρώπους που δεν τον γνώριζαν καν! Για μήνες ακούμε αστειάκια για τον άντρα της ζωής, ότι θα τρώει παντοφλιές απ' τη Ζωή, ότι είναι ήρωας που θα την ανέχεται, ότι δεν θα τολμά να αντιμιλήσει, ότι θα είναι υποτακτικός στην «αφέντρα» του και άλλες σαχλαμάρες.

Είναι ενδιαφέρον ότι όχι μόνο δεν μοιάζει να είναι ο μάρτυρας που πολλοί φαντάζονταν αλλά ότι είναι σκληρό καρύδι και για έναν άλλο λόγο. Το facebook του μας αποκάλυψε την αγάπη του για την χέβι μέταλ -μοιράζεται βίντεο των Iron Maiden, φωτογραφίες του Όζι κλπ, αλλά και για τα ζόμπι.

Μάλιστα το σάιτ Rock Is Dead είναι ενθουσιασμένο με την ανακάλυψη: Ψαχουλέψαμε λίγο το προφίλ του και ανακαλύψαμε ότι είναι ένας από εμάς. Τα like που έχει κάνει σε συγκροτήματα είναι σε Iron Maiden, Motorhead, Ozzy αλλά και System of a Down, Marilyn Manson. Ο τύπος, όμως, ακούει μέχρι και Six Feet Under, οπότε έχει το απεριόριστο respect μας. Εκτός όμως από τη μουσική ο Αποστόλης Μάντης έχει μεγάλο κόλλημα με τα ζόμπι, αφού σε τρεις διαφορετικές φωτογραφίες φοράει τρεις διαφορετικές μπλούζες με ζόμπι!

















Να μια καλή ιδέα: Σκεφτόμαστε να του ζητήσουμε από τον Οκτώβριο να μας γράφει κριτικές για το Walking Dead.